
Mibe kapaszkodjunk? - A lét értelme Albert Camus és Michel Houellebecq szemével

Kulcsszavak: önismeret; értelemkeresés; identitásépítés; medikalizáció; abszurd
A dolgozat központi témája tág értelemben az önismerettel foglalkozik és azokkal a kérdésekkel foglalkozik, hogy miként változott az értelemkeresés és az identitásépítés folyamata a modern társadalomban, különös tekintettel az értelemadás nehézségeire a neoliberalizmus korszaka által okozott változások és a medikalizáció hatására. A kutatás Michel Houellebecq „Szerotonin” című regényét Albert Camus abszurd filozófiájával állítja párhuzamba, konkrétan „Az Idegen” c. munkájával, vizsgálva a két korszak szubjektumainak értelemkeresési stratégiáit és azok változásait. A kérdések megválaszolásához filozófiai és társadalomelméleti kereteket Michel Foucault biohatalmi elemzése, Byung-Chul Han teljesítményelvű társadalomkritikája biztosította Albert Camus abszurd filozófiája mellett a kutatásban. A kutatási folyamat során részletesen elemeztem az értelemkeresés változásait, különös figyelmet fordítva az elidegenedés, a medikalizáció és a társadalmi normák szerepére, ezzel a két munka közötti korszakot átívelő folyamatra rávilágítva.
Eredményeim alapján megállapítottam, hogy míg Meursault -Camus főhőse- az abszurd felismerésében találja meg az értelemadás lehetőségét, Houellebecq hőse a modern társadalom által diktált normák és a teljesítménykényszer miatt ellehetetlenül az értelemadási metódusok terén és egy sikertelen identitásképzés történik. A modern szubjektum értelemkeresése gyakran külső támaszokra, például gyógyszerekre korlátozódik, ami az egzisztenciális mélység elvesztéséhez vezet.
Az elemzés bemutatja, hogy az irodalmi és filozófiai perspektívák összevetése hogyan segíthet megérteni a mai szubjektum kihívásait, hozzájárulva a modern értelemkeresés mechanizmusainak mélyebb feltárásához és megértéséhez.




